***Put u svemir*** (engleski **The Right Stuff**) američki je biografski epski dramski film iz 1983. koji je napisao i režirao Philip Kaufman. Adaptacija je *istoimenog romana* iz 1979. koji je napisao Tom Wolfe. Radnja se odvija oko pokusnih pilota američke mornarice i ratne avijacije koji sudjeluju u aeronautskom istraživanju kako bi postali astronauti za program Mercury u 1950-ima i 1960-ima, tijekom svemirske utrke.

Glavne uloge tumače Fred Ward, Dennis Quaid, Ed Harris, Scott Glenn, Sam Shepard, Barbara Hershey, Lance Henriksen i Veronica Cartwright. Iako je komercijalni odjek bio osrednji - uz proračun od oko 19-27 milijuna $, zaradio je 21,19 milijuna $ u američkim kinima - *Put u svemir* je nominiran za nekoliko prestižnih nagrada te se danas smatra jednim od najboljih filmova 1980-ih. 2013. uključen je u Državni filmski registar zbog "kulturnog, povijesnog ili estetskog značaja". Filmski leksikon navodi sljedeće o filmu: "Kaufman simpatizira Yeagera kao junaka "staroga kova", posljednjeg predstavnika izumiruće Amerike koja je štovala pionirski duh i individualne dosege te mu kontrastira buduće astronaute, koji su, iako odreda kompetentni piloti, svedeni na ulogu putnika u letećoj bombi – korporativna Amerika ne polaže više vjeru u pojedinca već u timski rad i glamuroznu promidžbu."

Radnja
------

1947. Chuck Yeager, glasoviti testni pilot, prvi je u povijesti probio zvučni zid upravljajući raketnim avionom Bell X-1 nad pustinjom Mojave u Kaliforniji.

1957. Sovjeti lansiraju prvi satelit u svemiru, Sputnjik, što dovodi do svemirske utrke, jer američki predsjednik Dwight D. Eisenhower zahtijeva da NASA pokrene postupak kojim bi barem pretekli SSSR u slanju prvog čovjeka u svemir. Yeager ne može sudjelovati jer nema sveučilišnu diplomu. Pokreće se program Mercury u kojem se piloti ratne avijacije i mornarice testiraju i pripremaju za let u svemir, a među njima su Gus Grissom, Gordon Cooper, John Glenn, Alan Shepard i drugi. Cijeli program masovno prate američki mediji te se naglašava važnost tog pothvata. Međutim, program nailazi na razne probleme: pokusne rakete NASA-e eksplodiraju, te postoji opasnost da će neki budući astronauti poginuti. Također, SSSR ih i tu preduhitri kada 1961. pošalje prvog čovjeka u svemir, Jurija Gagarina. Ipak, NASA ne odustaje te John Glenn postaje prvi Amerikanac koji je obletio Zemlju u orbiti te peta osoba u svemiru 1962. Godinu dana kasnije, program je zaključen uspješnim letom Coopera.

Glavne uloge
------------

|  |  |
| --- | --- |
| * Fred Ward - Gus Grissom, USAF
* Dennis Quaid - Gordon Cooper, USAF
* Ed Harris -John Glenn, USMC
* Scott Glenn - Alan Shepard, USN
* Sam Shepard - Chuck Yeager, pukovnik, USAF
* Barbara Hershey - Glennis Yeager
* Lance Henriksen - Walter Schirra, USN
* Veronica Cartwright - Betty Grissom
* Jane Dornacker - Medicinska sestra Murch
* Harry Shearer i Jeff Goldblum kao NASA zaposlenici koji traže kandidate
* Kim Stanley - Pancho Barnes
* Pamela Reed - Trudy Cooper
* Scott Paulin - Donald K. Slayton, USAF
* Charles Frank - Scott Carpenter, USN
* Donald Moffat - Lyndon B. Johnson
* Levon Helm - Jack Ridley i pripovjedač
* Mary Jo Deschanel - Annie Glenn
 | * Scott Wilson - Scott Crossfield
* Kathy Baker - Louise Shepard
* Mickey Crocker - Marge Slayton
* Susan Kase - Rene Carpenter
* Mittie Smith - Jo Schirra
* Royal Dano - Ministar
* David Clennon - Osoba za PR
* John P. Ryan - Voditelj svemirskog programa
* Eric Sevareid - on sam
* William Russ - Slick Goodlin
* Robert Beer - predsjednik Dwight D. Eisenhower
* Peggy Davis - Sally Rand
* John Dehner - Henry Luce
* Royce Grones - prvi X-1 pilot
* Chuck Yeager - Fred, barmen kod Pancho salona
* Anthony Munoz - Gonzales
 |

Nagrade
-------

*Put u svemir* je osvojio četiri Oscara: za najbolju montažu zvuka (Jay Boekelheide), montažu, izvornu glazbu i zvuk (Mark Berger, Tom Scott, Randy Thom, David MacMillan).

Nominiran je za još četiri kategorije: za najbolji film, sporednog glumca (Sam Shepard), scenografiju i fotografiju.

Nominiran je i za Zlatni globus za najbolji film - drama.

Nagrada Udruženja njujorških filmskih kritičara počastila je film 2. mjestom u sljedećim kategorijama: najbolji film, najbolji redatelj i najbolji sporedni glumac (Ed Harris).

Kritike
-------

> Danas gledan u sjeni katastrofa Challengera i Columbije, *Put u svemir* je mračan podsjetnik troškova slanja ljudi u svemir. Također je priča o dvije vrsti hrabrosti, koje su oboje rijetke, i o načinu kako je "svemirska utrka" pretvorena iz tajnog vojnog programa u trijumf odnosa sa javnošću... Prva ideja je bilo jednostavno poslati Amerikanca tamo gore, odmah. "Ja osobno ne kanim otići na spavanje pod komunističkom mjesečinom", izjavio je potpredsjednik Johnson, a Glenn pristaje na vožnju u neprovjerenoj raketi koja je, upozoren je, opasna. Za to je potrebno hrabrosti, i u jednom od najdužih govora u filmu, Yeager kaže: "Sjediti na vrhu tone eksploziva i čekati da te eksplodira u orbitu je odvažnije od letenja neprovjerene letjelice"... [Scenarist] Goldman se htio riješiti lika Yeagera kako bi se usredotočio na selekciju i treniranje programa Mercury 7, te na tri ključna leta. Ali Kaufmanov smjer je bio ispravan: *Put u svemir* je veći film ne zato što je izravan povijesni dokument nego zato jer se vraća kako bi naveo prijelaz sa Yeagera i drugih pokusnih pilota do velikog pothvata odnosa sa javnošću... Kada je Yeager stigao do kraja, do ruba orbite koliko je to moguće za čovjeka u avionu, doba individualnog istraživača - Marko Polo, Magellan, Kolumbo, Livingston, Scott, Lindbergh - je završilo, a na scenu je stupilo doba timskog rada. To je prava tema *Puta u svemir*. Nije da je Yeager imao "onu pravu stvar" a drugi nisu. Svi su je imali, ali je morala postati nova vrsta "prave stvari".
> 
> – Roger Ebert

> Film o čovjekovoj težnji da dosegne visine, fascinantna alegorija, i jedan je od najboljih američkih filmova snimljenih u posljednjih 30-ak godina.
> 
> – Dean Šoša

> Te pripreme Kaufman pokazuje s finom dozom cinizma, kao veliku, glupu i opasnu predstavu, briljantno secirajući slojeve od vanjskoga sjaja do unutrašnje bijede i žrtvovanja ljudi. Jedna od najboljih scena je ona u kojoj američkom potpredsjedniku iznose plan putovanja u svemir i nude kandidate za taj put koja dolazi do granica karikature, ali ona, kao nijedna druga u filmu, nijednom ne bježi u pretjerivanje koja bi narušila temeljnu ozbiljnost. Scene s Yeagerom režirane su stoički i s velikom dozom patosa, a pripreme astronauta dinamično i parodično, čime Kaufman jasno povlači granice između dva potpuno različita svijeta tradicionalnih vrijednosti i izvještačenosti.
> 
> – Arsen Oremović

Izvori
------

1. ↑  „The Right Stuff". Box Office Mojo.
2. ↑  "Library of Congress announces 2013 National Film Registry selections" (Press release). *Washington Post*, 18.12. 2013.
3. ↑  M. Sablić (2003). „Put u svemir". Filmski leksikon.
4. ↑  "The 56th Academy Awards (1984) Nominees and Winners." Arhivirano 2014-10-06 na Wayback Machine-u *oscars.org.*
5. ↑  Roger Ebert (16.3. 2002). „The Right Stuff (1983)". rogerebert.com.
6. ↑  Dean Šoša (11.1. 2005). „Studija američkog sna". Nacional. [*mrtav link*]
7. ↑  *Večernji list*, Ekran; 21. IV 2000. str. 33

Vanjske poveznice
-----------------

* *The Right Stuff* na sajtu IMDb
* *The Right Stuff* na filmskoj bazi podataka TCM
* *The Right Stuff* na Box Office Mojo-u
* *The Right Stuff* na Rotten Tomatoes-u ()

| * p
* r
* u
Filmovi koje je režirao Philip Kaufman |
| --- |
| 1960-e | 
* *Goldstein* (1965)
* *Fearless Frank* (1967)

 |
| 1970-e | 
* *The Great Northfield Minnesota Raid* (1972)
* *The White Dawn* (1974)
* *Invasion of the Body Snatchers* (1978)
* *The Wanderers* (1979)

 |
| 1980-e | 
* *The Right Stuff* (1983)
* *The Unbearable Lightness of Being* (1988)

 |
| 1990-e | 
* *Henry & June* (1990)
* *Rising Sun* (1993)

 |
| 2000-e | 
* *Quills* (2000)
* *Twisted* (2004)

 |
| 2010-e | 
* *Hemingway & Gellhorn* (2012)

 |

| * p
* r
* u
Djela čiji je autor Tom Wolfe |
| --- |
| Romani | 
* *The Bonfire of the Vanities* (1987)
* *A Man in Full* (1998)
* *I Am Charlotte Simmons* (2004)
* *Back to Blood* (2012)

 |
| Publicistika | 
* *The Electric Kool-Aid Acid Test* (1968)
* *Radical Chic & Mau-Mauing the Flak Catchers* (1970)
* *The New Journalism* (1975)
* *The Painted Word* (1975)
* *The Right Stuff* (1979)
* *In Our Time* (1980)
* *From Bauhaus to Our House* (1981)
* *The Purple Decades* (1982)
* *The Kingdom of Speech* (2016)

 |
| Zbirke eseja | 
* *The Kandy-Kolored Tangerine-Flake Streamline Baby* (1965)
* *The Pump House Gang* (1968)
* *Mauve Gloves & Madmen, Clutter & Vine* (1976)
* *Hooking Up* (2000)

 |
| Eseji | 
* "Pornoviolence" (1967)
* "The 'Me' Decade and the Third Great Awakening" (1976)
* "Stalking the Billion-Footed Beast" (1989)

 |
| Filmske adaptacije | 
* *The Last American Hero* (1973)
* *The Right Stuff* (1983)
* *The Bonfire of the Vanities* (1990)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 316754290
* LCCN: n98040334
* GND: 4720174-5
* SUDOC: 112638473
* BNF: cb16462340g (podaci)

 |